Marie Elisabeth av Slesvig-Holsten-Gottorp

Hertuginne Marie Elisabeth av Slesvig-Holsten-Gottorp (født 21. mars 1678 i Hamburg, død 17. juli 1755 i Quedlinburg) var fra 1718 til sin død abbedisse og regjerende fyrstinne i den selvstyrte klosterstaten Quedlinburg.  

Hun var datter av fyrstebiskop Christian Albrecht og kong Frederik IIIs datter Frederikke Amalie. Hennes regjeringstid var preget av uoverensstemmelser med Fredrik Vilhelm I av Preussen som annekterte deler av hennes land. Som regjerende fyrstinne, restaurerte Marie Elisabeth slottet og klosteret i Quedlinburg. Hun ble gravlagt i stiftskirken St. Servatius i samme by. Etter hennes død overgikk styret til den prøyssiske prinsesse Anna Amalia.

Referanser 

Abbedisser
Huset Slesvig-Holsten-Gottorp
Fødsler i 1678
Dødsfall i 1755